Resum dels acords del Ple de l’Ajuntament de Badalona del 27 d’abril de 2021 :: Notícies :: Ajuntament de Badalona\nCessió temporal gratuïta a l’Assemblea Comarcal al Barcelonès Nord de la Creu Roja del local núm. 3 de l’avinguda d’Alfons XIII núm. 349 fins al 2040\nEl Ple de l’Ajuntament de Badalona ha aprovat en la sessió ordinària celebrada el dimarts 27 d’abril de 2021 la cessió gratuïta d’ús fins al 20 de gener de 2040 del local núm. 3 de l’avinguda d’Alfons XIII núm. 349 a l’Assemblea Comarcal al Barcelonès Nord de la Creu Roja.\nEl conveni de cessió temporal de l’ús del local assenyala, entre d’altres, les condicions següents:\n– El local haurà de destinar-se als fins propis de Creu Roja i no es podrà realitzar en el local cap tipus d’activitat molesta, nociva, insalubre o perillosa.\n– Queda prohibit l’arrendament i qualsevol altra forma de cessió total o parcial del local, ni a títol gratuït, a favor de tercers, sense l’autorització expressa de l’Ajuntament.\n– Creu Roja haurà de realitzar les obres d’instal·lació i condicionament necessàries per tal d’adequar el local a l’activitat a que es destinarà, prèvia concessió per part de l’Ajuntament de la llicència d’obres corresponent. No es consideraran obres la delimitació de l’espai amb elements de caràcter mobiliari.\n– El local haurà de mantenir-se en les degudes condicions de conservació i neteja, essent a càrrec de l’entitat les despeses corresponents a aquests conceptes, incloent les reparacions necessàries per mantenir el local en les condicions de servir a l’ús convingut.\n– Aniran a càrrec de Creu Roja les despeses originades per la contractació i els consums de l’aigua, l’electricitat, el gas, telèfon i el pagament de tots els serveis i despeses generades pel local lliurat, incloses les comunitàries, mentre duri la cessió d’ús, així com també qualsevol impost, taxa o arbitri que gravi l’activitat.\nEl dictamen ha estat aprovat amb els vots favorables dels grups municipals de Junts per Catalunya, Badalona en Comú Podem, ERC-Avancem Més, el PSC i el PP, amb l’abstenció de Guanyem Badalona en Comú.\nEl Ple de l’Ajuntament de Badalona en la sessió ordinària celebrada el dimarts 27 d’abril de 2021 ha aprovat la recuperació per a l’ús públic del camí de la Serralada de Marina que comunica el camí de Sant Jeroni de la Murtra amb el camí de la Carrerada, passant pel Torrent de Can Mas. Aquest camí ha tingut ús públic des que es tenen dades, per un període de més de 50 anys, fins que es va tallar el 3 de desembre 2020, segons consta a l’acta de la Guàrdia Urbana.\nAixí mateix s’ordena als propietaris de les finques a retirar totes les tanques que impedeixen el pas i tots els obstacles que dificulten l’accés, en un termini màxim de 5 dies.\nS’adverteix als propietaris que es procedirà a l’execució forçosa de l’ordre de cessació per recuperar la possessió pública del camí, mitjançant les sancions corresponents, multes coercitives i en el seu cas, execució subsidiària per part de l’Ajuntament.\nTambé es demana a l’Àrea d’Infraestructures i Espais Naturals de la Diputació de Barcelona que un cop retirades les tanques que impedeixen l’accés, col·loqui al camí les tanques de cadenes homologades del Parc, per impedir l’accés de vehicles.\nAquest dictamen ha estat aprovat amb els vots favorables de tots els grups municipals.\nRenúncia de Maria Dolors Sabater i Puig i d’Oriol Lladó Esteller de l’acta de regidor/a de l’Ajuntament de Badalona\nEl Ple de l’Ajuntament de Badalona ha pres coneixement en la sessió ordinària celebrada el dimarts 27 d’abril de 2021 de la renúncia formulada per Maria Dolors Sabater i Puig i per Oriol Lladó Esteller a l’acta de regidor/a de l’Ajuntament de Badalona.\nMoció per demanar la implementació d’una regulació dels salons de joc i protecció davant l'increment de les cases d'apostes i lluitar contra la ludopatia\nEl Ple de l’Ajuntament de Badalona ha aprovat en la sessió ordinària celebrada el dimarts 27 d’abril una moció per demanar la implementació d’una regulació dels salons de joc i protecció davant l'increment de les cases d'apostes i lluitar contra la ludopatia.\nPrimer – Instar l'alcalde i el govern de la ciutat perquè en l'ús de les competències municipals, i d'acord amb la legalitat vigent, atengui les demandes dels veïns i veïnes del barri de Llefià al respecte de la obertura del nou Bingo en aquest barri.\nSegon – Instar l'alcalde i el govern de la ciutat que impulsin el redactat d’una ordenança municipal a la nostra ciutat que reguli els requisits per a l’obtenció de noves llicències per a aquests tipus d’establiments vinculat amb el joc i les apostes, així com la distància mínima entre aquests establiments amb centres educatius, culturals, esportius, sanitaris.\nTercer – Col·laborar amb les Forces i Cossos de Seguretat per tal d’elaborar els protocols necessaris per detectar i impedir de manera efectiva l’accés dels menors als locals de joc i apostes.\nQuart – Instar l'alcalde i el govern de la ciutat que en l'ús de les competències municipals apliquin una moratòria urbanística d’un any, prorrogable a dos, de llicències al nostre municipi, en l’obertura de sales de joc per activar un procés de diàleg amb la ciutadania respecte d'aquest model de negoci alhora que es desenvolupen les mesures esmentades anteriorment.\nCinquè – Adaptar l’ordenança de publicitat metropolitana – depenent de l’Àrea Metropolitana de Barcelona – per tal d’incloure a les ordenances municipals la prohibició expressa de la publicitat de cases d’apostes i joc online en el nostre terme municipal.\nSisè – Sol·licitar al Govern de la Generalitat de Catalunya i al Govern de l’Estat Espanyol l’impuls d’un nou redactat de la llei del joc per actualitzar, regular i recollir les noves formes de joc i promoure la protecció i conscienciació dels i les joves.\nSetè – Incrementar la realització, especialment en l'àmbit juvenil, de campanyes de sensibilització, conscienciació i formació per a prevenir problemes d'addiccions i ludopatia: campanyes dirigides a joves, famílies, comunitat educativa, associacions, personal tècnic municipal i població en general.\nVuitè: – Comunicar els acords a les associacions de Joves del municipi, les entitats d’educació en el Lleure, a la Federació d’Associacions de Veïns i Veïnes de Badalona (FAVB) i en especial a les AVV del barri de Llefià, a la Federació d’Associacions de Famílies d’Alumnes de Centres Públics de Badalona (FAMPAS), a l’Associació Centre Català d'Addiccions Socials, a la Taula de Salut Mental i Addiccions i al Govern de la Generalitat de Catalunya.\nEl Ple de l’Ajuntament de Badalona ha aprovat en la sessió ordinària celebrada el dimarts 17 d’abril una moció que a favor de la diversitat de gènere i per la igualtat de drets de les persones trans.\nPRIMER.- Instar el Govern espanyol i el Ministeri d'Igualtat a iniciar el tràmit i aprovar en aquesta legislatura un marc legal en matèria de drets trans que garanteixi la plena igualtat, fonamentat en la despatologització, en el reconeixement de la diversitat de gènere, en l’autodeterminació de la identitat de gènere i en l'abordatge integral de polítiques per intervenir en les desigualtats estructurals que viuen les persones trans.\nSEGON.- Instar el Govern de la Generalitat de Catalunya a dotar la Llei 11/2014 dels recursos necessaris per a la seva implementació en matèria de drets trans amb el desenvolupament de polítiques efectives per abordar la discriminació de les persones trans en els diferents sectors d’intervenció, com ara: l’educació, la cultura, el lleure i l’esport, els mitjans de comunicació, la salut, l’ocupació, la formació i sensibilització de professionals, l’atenció des dels serveis socials i el reconeixement de la diversitat familiar.\nTERCER.- Instar el Govern de la Generalitat de Catalunya i el Departament de Salut, tal com recull la Llei 11/2014 i la Instrucció 14/2017 del CatSalut, a implementar el model d'atenció a les persones trans desplegant unitats de trànsit de referència territorial i acabar amb les desigualtats territorials pel que fa a l’accés a la salut de les persones trans.\nQUART.- Instar el Govern de la Generalitat de Catalunya i al Departament de Treball, Afers Socials i Família, tal com obliga l’article 21 de la llei 11/2014, a desplegar estratègies per la inserció laboral de les persones trans i mesures adreçades a evitar qualsevol tipus de discriminació laboral. La Generalitat, en coordinació amb el Servei d’Ocupació de Catalunya, ha de desenvolupar programes d'inserció sociolaboral per a persones trans que contribueixin a la reducció de les dificultats afegides del col·lectiu a l’àmbit laboral. En la mateixa línia, s’han de destinar recursos econòmics als municipis per adaptar i millorar els serveis locals d’inserció laboral.\nCINQUÈ.- Instar l’Ajuntament de Badalona a obrir el SAI (Servei d’atenció integral a persones LGTBI), tal i com estableix el I Pla d’Igualtat LGBTI per a la ciutadania (2018-2022), dotant-lo dels recursos humans, materials i econòmics necessaris, així com implementar les altres accions del mateix Pla.\nSISÈ.- Instar el Govern de la Generalitat de Catalunya, i els departaments competents en la matèria, a dotar de recursos als municipis perquè, a través dels SAI (Servei d’atenció integral a persones LGTBI) locals i comarcals, els ens locals puguin garantir, a les persones trans que pateixen o es troben en risc de patir qualsevol tipus de violència o discriminació, el dret a rebre de manera immediata una protecció integral, real i efectiva.\nSETÈ.- Donar trasllat d'aquests acords a tots els grups del Congrés dels Diputats, al Ministeri d'Igualtat, al Govern de la Generalitat, al Departament de Salut i al Departament d’Afers Socials, Treball i Família de la Generalitat de Catalunya, a tots els Grups del Parlament de Catalunya, a la Plataforma Trans Estatal, a l'Observatori contra l'Homofòbia, les entitats membres del Consell Nacional LGTBI, la Xarxa de Municipis LGTBI de Catalunya i a la Federació Estatal de Lesbianes, Gais, Trans i Bisexuals (FELGTB).\nLa moció ha estat aprovada amb els vots favorables dels grups municipals de Junts per Catalunya Badalona, Badalona En Comú Podem, ERC-Avancem Més i Guanyem Badalona En Comú, i amb l’abstenció del grup municipal del Partit Socialista de Catalunya i del Partit Popular.\nEl Ple de l’Ajuntament de Badalona ha aprovat en la sessió ordinària celebrada el dimarts 27 d’abril una moció per a la millora del barri de Coll i Pujol.\nPRIMER. Instar al govern municipal a donar compliment al primer punt de la moció que es va aprovar, per unanimitat, en el ple del novembre de 2019, en la que es demanava l’adequació del solar de l’antiga foneria.\nSEGON. Instar el govern municipal a fer un pla de mobilitat pel barri de Coll i Pujol que resolgui els problemes existents i pacifiqui el trànsit.\nTERCER.- Instar el govern municipal a obrir un debat entre totes les parts implicades per determinar l’ús de l’equipament de 1700m2 ubicat als baixos de l’edifici nou entre els carrers Sant Gonçal i Vila-Vall-Llebrera.\nQUART. Instar el govern municipal a què intercedeixi per buscar una proposta viable pel solar de Can Llamas.\nCINQUÈ. Traslladar l’adopció d’aquests acords a l’associació de veïns del barri de Coll i Pujol.\n(Atès que el desenvolupament del ple ordinari del 27 d’abril es va prolongar fins a les 12 de la nit sense concloure tots els punts de l’ordre de dia previst, es va acordar que s’haurà de convocar en les pròximes dates un nou ple amb l'objectiu de finalitzar el debat de les tres darreres mocions i el torn de precs i preguntes dels regidors i regidores).


The Sitges Shopping Night, gran èxit de públic\nPublicat el 29 Juny 2015\nMés d’un centenar de comerços han participat amb la segona edició de la iniciativa comercial que, sota el lema Una experiència de compra diferent, ha tingut lloc fins a la 1 de la matinada\nEls carrers de Sitges s'han transformat en un escenari de Bollywood per The Sitges Shopping Night. Amb el lema, Una experiència de compra diferent, 120 establiments s'han sumat a la segona edició d'aquesta iniciativa comercial, celebrada divendres de les vuit del vespre a la una de la matinada.\nENLLAÇ A LA GALERIA DE FOTOS DE THE SITGES SHOPPING NIGHT 2015\nAutoritats municipals i representants de les associacions de comerciants han donat el tret de sortida a The Sitges Shopping Nigh, al Cap de la Vila. L'acte ha estat conduï per l'actriu i veïna de Sitges, Mercè Comes, finalitzat amb un gran esclat de confetti.\nEls comerços participants han ofert promocions i descomptes especials als seus clients, en una proposta que pretén revitalitzar l'activitat comercial local, a l'hora que es donen a conèixer les botigues i els seus productes. Durant la vetllada diferents coreografies amb la dansa més internacional de l'Índia han recorregut els diferents carrers dels eixos comercials que participen a la Shopping Night. A més han tingut lloc punts de maquillatge, photocall, música en directe, exhibicions, tastets gastronòmics i tallers infantils, que han reunit a centenars de persones.\nUn altre dels atractius per part dels compradors ha estat el sorteig d'un lot de productes, amb valor de 5.000 euros, cortesia dels establiments adherits a la iniciativa, que està exposat al carrer Major. La guanyadora ha estat Maria Garcia Vacas.Shopinng night\nThe Sitges Shopping Night ha proposat també un concurs per als amants de la fotografia a Instagram, amb l'etiqueta #thesitgesshoppingnight. La millor imatge s'emportarà dues entrades per a la cloenda del Sitges – Festival Internacional de Cinema de Catalunya, el proper mes d'octubre.


Avui analitzarem algunes de les tendències i opinions del mercat anteriors de la moneda SC per proporcionar-vos una predicció de preus de Siacoin per al novembre.\n4 Predicció de preus de Siacoin: Opinió del mercat per al novembre de 2019\n4.0.1 Capital del govern\nSiacoin es va desenvolupar per primera vegada com a projecte a HackMIT 2013 i, posteriorment, es va llançar al mercat el 7 de juny de 2015. Els creadors del projecte, David Vorick i Luke Champine, dos desenvolupadors de la nova empresa Nebulous Inc., amb seu a Boston, volien aprofitar-se. capacitat de blockchain per proporcionar xarxes distribuïdes i arribar a un consens de forma segura en la transferència i emmagatzematge de dades al núvol.\nSia és una plataforma que utilitza contractes intel·ligents segurs i encriptats que permeten la transferència de dades sense necessitat de tercers, oferint així emmagatzematge en núvol privat, descentralitzat i distribuït a preus més baixos..\nLa plataforma d’emmagatzematge en núvol de Siacoin permet als usuaris llogar l’espai d’emmagatzematge del disc dur que no utilitzen a altres persones que vulguin emmagatzemar dades. La plataforma fragmenta els fitxers, xifra les dades i les envia a través d’una xarxa descentralitzada.\nLa criptomoneda nativa d’aquesta plataforma és Siacoin i és una moneda d’utilitat que serveix de pagament a l’ecosistema Sia. Els propietaris de Siacoin poden utilitzar la moneda per comprar espai d’emmagatzematge als altres usuaris que lloguin.\nLa plataforma posa a disposició dels usuaris de tot el món espai de disc dur de manera descentralitzada, distribuint-se la data a través de diversos nodes redundants per oferir un temps d’activitat més estable i eliminar punts de fallada individuals..\nSegons les estadístiques, l’emmagatzematge de fitxers a través de la xarxa Sia costa un 90% menys que altres proveïdors d’emmagatzematge en núvol centralitzats. Per posar les coses en perspectiva, 1 TB de fitxers emmagatzemats a Sia té un cost de 1-2 dòlars al mes, mentre que emmagatzemar la mateixa quantitat a Amazon S3 costa 23 dòlars..\nSiacoin va acabar l’octubre amb 0,001999 dòlars, obrint el novembre a 0,002004 dòlars. El valor més alt d’aquest dia es va registrar en 0,002131 dòlars, el valor més baix de 0,001927 dòlars, tancant la moneda el dia en 0,002076 dòlars..\nLa resta de la setmana, Siacoin no va veure fluctuacions importants, mantenint-se al voltant dels nivells de suport de 0,0020 $ i 0,0021 $. Els dies 5 i 6 de novembre, Sia va provar breument els nivells de resistència de 0,0022 dòlars, però no es va mantenir a aquests preus.\nSiacoin cotitza actualment a 0,002056 dòlars, amb un augment del 0,33% en les darreres 24 hores, amb una forta resistència a 0,00215 dòlars i el suport immediat es troba a 0,00199 dòlars..\nLa moneda té un límit de mercat de 85.960.564 dòlars, amb un volum de negociació de 6.100.808 dòlars en les darreres 24 hores. Siacoin no és tan popular, ja que només té una o dues carteres que el suporten, però encara es classifica com a 60è al gràfic..\nD’acord amb WalletInvestor anàlisi, els nivells de resistència i suport actuals són:\nNivell de resistència (R3): 0,00215;\nNivell de resistència (R2): 0,00212;\nNivell de resistència (R1): 0,002094;\nPunt de pivot: 0,002062;\nNivell de suport (S1): 0,002040;\nNivell de suport (S2): 0,0020084;\nNivell de suport (S3): 0,00199.\nEl 2018, l’1 d’octubre, David Vorick, el cofundador de Siacoin, va anunciar que la moneda passarà per una forquilla dura per evitar que els miners ASIC de Bitmain extraïn la moneda. Això significa que només els dispositius desenvolupats per l’equip de Siacoin seran els únics que explotaran Sia.\nLa forquilla Sia es va fer per aturar la dominació ASIC i amortitzar els danys que ha causat a la comunitat Sia i servir d’avís a tots els futurs fabricants Sia ASIC..\nQuan es va fer l’anunci, Siacoin va registrar guanys considerables després d’un descens del 85% respecte al seu alt valor de 0,09 dòlars. Per això, és important fer un seguiment de l’evolució del projecte a l’hora de fer una predicció de preus de Siacoin.\nSiacoin també va experimentar grans desenvolupaments el 2019, ja que l’equip estava treballant per accelerar la xarxa perquè coincidís amb la d’Amazon S3, cosa que permetria fer la transferència de fitxers un 300% més ràpida i fàcil d’utilitzar. L’equip també estudiava canviar la xarxa a l’emmagatzematge en calent.\nDes del 2 de setembre, no es van fer altres detalls sobre futures novetats al seu bloc oficial. Una comunitat de desenvolupadors més activa probablement hauria augmentat el preu de la moneda, ja que l’anticipació d’un nou llançament sol conduir a concentracions de preus..\nUn altre anunci positiu recent va afirmar que a partir del 9 d’octubre de 2019, el testimoni digital Siacoin (SC) apareixerà a la llista de criptointercanvi Kraken, que permet als seus usuaris comprar, vendre i negociar Sia a la popular plataforma.\nKraken començarà a acceptar dipòsits i retirades de Siacoin (SC) a la seva plataforma aproximadament a les 13:30 UTC a partir del dimecres, 9 d’octubre de 2019. La moneda estarà disponible en dos parells fiduciaris, operant contra USD i Euro, i en dos parells de criptografia, operant contra BTC i Ethereum.\nEl testimoni SC s’admetrà a Kraken, Kraken Pro i OTC, però no estarà disponible per a la negociació a Kraken Futures and Margin Trading.\nPredicció de preus de Siacoin: Opinió del mercat per al novembre de 2019\nPer predir adequadament un preu per a Sia, també vam decidir incloure algunes prediccions de preus de diversos llocs de criptografia per transmetre millor el sentiment del mercat i quines expectatives té la comunitat sobre aquesta moneda pel seu rendiment a curt termini..\nEl Capital del govern el lloc prediu que el preu de Sia al novembre serà de 0,002033 $, anticipant que el valor més alt arribarà a 0,002053 $ i el valor mínim serà de 0,002012 $. La predicció s’ajusta bastant als valors actuals de la moneda i, si Sia manté la seva tendència actual, aquests preus són força factibles.\nCryptorating’s la previsió d’una setmana situa Siacoin a un preu de 0,002400 dòlars, amb un canvi del 16,39%, mentre que la previsió d’un mes especula que la moneda arribarà a 0,002839 dòlars, amb un canvi del 37,71%. Fins i tot si aquesta predicció és més optimista, continua dins del rang de valors possibles.\nCriptoground preveia que en una setmana, la moneda seguirà sent de 0,0020 $, amb un canvi de l’1,93%, així com un mes després, quan la moneda també tindrà 0,0020 $, un canvi del 5,12%.\nDigitalcoinprice té la predicció més optimista de Siacoin per al novembre, esperant que la moneda arribi a 0,00342997 $, cosa que significaria un augment del 66,99%.\nCoinpredictor espera que la moneda augmenti l’1,3% en els propers set dies, situant la moneda a un nivell de preus de 0,002055 $ i, un mes després, prediu que Sia serà de 0,001065 $, un -47,5%.\nA partir de les dades que vam recollir i examinar, Siacoin es manté relativament estable i probablement continuarà mantenint-se així durant la resta del mes si no hi ha hagut cap novetat important.


Badanotis :: L’Ajuntament de Badalona i Acció Solidària Contra l’Atur (ASCA) posen en marxa un programa de microcrèdits per finançar la creació de noves empreses\nRedacción - 10/04/2017 06:36\nL'Ajuntament de Badalona i la Fundació Acció Solidària contra l'Atur (ASCA) han presentat aquest dijous el projecte #CreditBadalona, un programa de microcrèdits que neix amb el propòsit de fomentar l'ocupació a Badalona. La iniciativa està dotada amb 270.000 euros que es destinaran a finançar la creació de noves empreses i ajudar a les ja existents a mantenir la seva viabilitat per tal que puguin generar ocupació a la ciutat.\nLa presentació del projecte ha comptat amb la presència del 2n tinent d'Alcaldia i regidor de l'Àmbit de Badalona Pròspera i Sostenible, Àlex Mañas; i del president de la Fundació ASCA, Oriol Romances, que han concretat els aspectes bàsics del conveni de col·laboració entre les dues entitats i han especificat que els préstecs, que es poden demanar del dia 6 d'abril fins al 6 de juliol, són reintegrables sense cap tipus d'interès.\nEl conveni de col·laboració especifica que ASCA, fundació privada sense ànim de lucre, gestionarà el fons aportat per l'Ajuntament. Per la seva part, els professionals de la Unitat de Foment Empresarial (UFE) de l'Institut Municipal de Promoció de l'Ocupació (IMPO) oferiran un assessorament individual en els diferents àmbits de la creació d'empreses, així com l'acompanyament en la confecció del pla d'empresa per avaluar-ne la viabilitat i per preveure tots els factors que intervenen tant en el procés de constitució com en la fase de posada en marxa.\nEl programa #CreditBadalona compta amb el suport de la Federació d'empresaris de Badalona (FEBPIMEC), la Federació d'Associacions de comerciants de Badalona, la Federació d'Associacions de Veïns, CCOO, UGT i l'Ateneu Cooperatiu del Barcelonès Nord.


Una estudiant que treballa al seu ordinador portàtil durant els dies d’orientació del programa d’intercanvi Erasmus +,2017 COMISSIÓ EUROPEA\nLes sol·licituds d'alumnes de la Universitat Rovira i Virgili (URV) per estudiar a l'estranger a través del programa Erasmus+ per al curs 2021-2022 ja superen les d'abans de la pandèmia. Segons ha apuntat la institució, més de 370 estudiants faran una estada Erasmus el proper any acadèmic, en comparació amb els 293 que ho van fer el curs 2018-2019. A més, es preveu que la xifra augmenti a mesura que es concretin les estades Erasmus+ de pràctiques, tot i que aquesta modalitat no ha recuperat encara les dades anteriors a la covid-19. Per altra banda, la URV rebrà 5.406.801 euros en subvencions directes del programa del Ministeri d'Universitats per a la millora del personal docent i investigador del sistema universitari estatal.\nEl Consell de Govern de la URV va aprovar dimecres passat la convocatòria d'ajuts per al període 2021-2023 amb la qual es distribuiran els diners. Hi ha tres tipus d'ajudes: les destinades a estades de formació de joves doctors, les ajudes per a la promoció de la mobilitat del personal docent i investigador, i les dedicades a l'atracció de talent internacional.


Benvinguts a les Nits en Blanc i Negre: Pujant l'escala mecànica de baixada\nUna traducció lliure de "Up the down scalator", una canço del primer disc dels britànnics The Chameleons. El disc en qüestió era "Script of the Bridge".\nThe Chameleons=la banda més infravalorada dels vuitanta. Humil opinió personal (i de molts).\nPaisatges fantàstics de guitarres encreuades i veu melancòlica. Com no, els vam descobrir (molts de nosaltres) escoltant els dos fans saltencs que conduien el programa "Pujant l'escala mecànica de baixada". El primer cop que els vaig sentir deuria ser el 1988 i ja s'havian separat. Una dècada despres, el 2 de Novembre de 2000, tocaven al teatre de Salt. No sabeu qui els va convèncer? Doncs com no en Pemi de Moby Disk, que era el 50% de Pujant l'Escala Mecànica de Baixada...\nQuins grans moments, un dels millors com no es "Up de Down Scalator", una canço sobre vendre's l'ànima per la fama i la fortuna...disfruteu\nPublicat per Blancinegre a 13:23\nEtiquetes de comentaris: Pujant l'escala mecànica de baixada, The Chameleons


Rose Garden Homestay Thekkady Índia - Ofertes d'hotels amb els MILLORS DESCOMPTES EN LÍNIA\nNear Hotel Ambadi Jn. ,Thekkaddy By-Pass Road,Thekkady P.O,Kerala., Vazhayil, Thekkady, Índia, 685509 - Veure al mapa\nBen situat a la els paisatges, l'oci familiar area de Thekkady ciutat, Rose Garden Homestay us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nRose Garden Homestay també ofereix moltes instal.lacions per enriquir la seva estada a Thekkady. Recepció 24 hores, aparcacotxes, servei d'habitacions, transport hotel/aeroport, lloguer de cotxes són només algunes de les comoditats que fan que Rose Garden Homestay sigui diferent dels altres hotels de la ciutat.\nL'ambient de Rose Garden Homestay es reflexa en cada habitació. servei de despertador, balcó/terrassa, ventilador, aparell de televisió, articles de tocador són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Rose Garden Homestay és la vostra destinació si buscau allotjament de qualitat a Thekkady.


De nou, soc a casa | Lluís Puig i Gordi | Opinió | La República\nDe nou, soc a casa De nou, soc a casa De nou, soc a casa De nou, soc a casa + De nou, soc a casa E-mail\nDe nou, soc a casa De nou, soc a casa De nou, soc a casa De nou, soc a casa De nou, soc a casa E-mail\nViatjarem no per fer turisme, sinó per tirar endavant el procés que es vincula a l’articulació de la República Catalana\n“Encara avui, quan cada matí –abans de reprendre el contacte amb el missatge immortal de J.S. Bach– obro les finestres de la meva cambra i contemplo la simfonia de colors del Canigó, sento la mateixa necessitat de regraciar, de venerar i quasi diria d’agenollar-me. Agraeixo a la Providència que els anys i les decepcions no hagin mustigat dintre meu aquesta disposició natural a admirar i a meravellar-me.”\nPau Casals, Prada, 28 d’abril del 1954 (Converses amb Pau Casals, de Josep Maria Corredor, Edicions de la Ela Geminada, 2012).\nGuaito la plana del Rosselló amb una emoció desmesurada, com estic segur que ho han fet en el passat desenes de milers de bones persones obligades a deixar casa seva per motius del tot diversos. A l’antic camí que anava des de Perpinyà fins a Narbona, hi redescobreixo la silueta del castell de Salses, límit històric però sobretot límit sentimental entre Occitània i els Països Catalans, al qual fa al·lusió l’escultura d’Emili Armengol situada a peu d’autopista, la Porta dels Països Catalans. La dec haver vorejat desenes de vegades, aquesta escultura, però creieu-me si us dic que el sol fet de pensar que se’m manllevi la possibilitat d’atansar-m’hi em crea una sensació d’ofec que només la impudicícia de compartir aquestes ratlles amb vosaltres em permet superar.\nLa de Salses serà la primera de les fiblades del dia, probablement la més intensa per haver-la imaginat, nítidament i minuciosament, una vegada i cent en aquest indret privat i inviolable que és la meva pròpia memòria. El temps s’escola i no vull perdre ni un segon: condueixo un punt nerviós fins al Conflent i, allà, de nou hi retrobo un perfil estimat, el del monestir de Sant Miquel de Cuixà. L’he trobat sempre especialment bonic; no obstant això, aquest 5 de gener del 2019 que no oblidaré mentre visqui se’m presenta incontestablement bell, poèticament pròxim, malgrat el fred climatològic que contrasto amb la càlida impaciència de descendir fins a la capella del Pessebre. Si més no des del punt de vista cultural, ho afirmo: de nou, soc a casa.\nEnfilo ja cap a la destinació que explica el perquè d’aquest periple: els amics de l’ANC m’han convidat ha anar al Casal –Centre Cultural Català– de Perpinyà i participar en l’acte de presentació del Consell de la República. “El Casal”, com se’l coneix popularment, és una autèntica “illa” de normalitat lingüística i cultural que ha permès a molts nord-catalans descobrir que la nostra, la catalana, és una llengua “normal”. Vaja, que s’hi pot viure, en català, i no passa gaire res d’extraordinari si és que per “ordinari” entenem el fet de gaudir en la llengua original dels versos de l’admirat Mossèn Cinto (en l’article d’avui, cita obligada), entre tants d’altres noms il·lustres de les nostres lletres.\nTornant al que motiva aquest viatge, com la llengua, la nostra serà una república no sotmesa a les fronteres ni subjecta a les limitacions territorials que tant han marcat la nostra història. No he visitat, en aquest sentit, la Catalunya Nord com qui visita una antiga colònia; he sentit la necessitat, ni que sigui per unes hores, de retrobar un context cultural comú, propi, que ens agermana. És en aquest sentit que no proclamo “la República dels Països Catalans”, sinó que, n’estic convençut, aspiro a defensar de manera col·lectiva els valors republicans que vertebren el nostre projecte polític i que només de manera consorciada i des d’un consens al més ampli possible esdevindran els fonaments sòlids del país nou que entre tots volem construir. Res més, però tampoc res menys.\nUs convido, com també vaig fer amb els assistents a la trobada de Perpinyà (per cert, capital de la Sardana aquest 2019), a superar conceptes més propis del XIX que dels temps actuals i a construir des de la base i fent feina (per tant, amb compromís i esforç) un projecte del i per al segle XXI, inclusiu, il·lusionant, de progrés, digital i, per damunt de tot, vital.\nI atès que no cal amagar-se’n, comparteixo que viatgem i viatjarem arreu no per fer turisme, sinó per tirar endavant el procés democràtic i participatiu que es vincula a l’articulació de la República Catalana. Sigui aquest relat breu d’una jornada de retrobament i emoció compartida el preludi de noves visites en el marc del que entenc com a exercici del dret a la lliure circulació de les persones.\nAcabo tal com he començat, citant Pau Casals: “[...] Que cadascú defensi les seves conviccions. Tots els punts de vista mereixen d’ésser respectats, mentre responguin a conviccions sinceres, veritablement sinceres.” Les meves, us ho ben asseguro, ho són.\nLa República 12-01-2019, Pàgina 8


Girona necessita només una abstenció per poder aprovar els pressupostos - Empordà\nGirona necessita només una abstenció per poder aprovar els pressupostos\nERC-MES anuncia que s'abstindrà i la CUP opta pel «no», igual que Cs ?Falta la decisió de PSC i PP\nr.g. 15.02.2019 | 06:30\nGirona necessita només una abstenció per poder aprovar els pressupostos L'Empordá\nEl govern de CiU a l'Ajuntament de Girona necessita com a mínim una abstenció per poder aprovar els pressupostos en el ple de dilluns. La CUP va anunciar ahir en roda de premsa que votaria «no» als comicis per la falta de negociació per part del govern amb els grups de l'oposició a l'hora d'elaborar el document. Mentrestant, ERC-MES va enviar un comunicat afirmant que s'abstindran després d'aconseguir que el govern de Marta Madrenas s'hagi compromés a desencallar diferents projectes de la ciutat.\nAmb els 10 vots a favor de CiU i les 4 abstencions d'ERC-MES, el govern municipal només necessita, com a mínim, una abstenció o, en els millors dels casos, un vot a favor. Un suport que podria venir del PP o del PSC, ja que Cs ja va comunicar fa dos dies que votaria en contra.\nTot i això, els socialistes van indicar la setmana passada que només donarien suport als pressupostos si l'alcaldessa feia «un gir radical» en la seva «actitud». Van retreure-li que estigui «encegada a fer política nacional» i li van reclamar que situï «Girona com a prioritat» perquè «mai abans com ara hi ha hagut tants barris deslligats de la ciutat». Qui encara no s'ha pronunciat és el PP.\nL'últim a fer-ho va ser ahir la CUP. La regidora Laia Pèlach va explicar que els cupaires van trametre un document amb 50 propostes, però que «no hi ha hagut cap interès per part de l'equip de Marta Madrenas per arribar a un acord». En aquest sentit, Pèlach va explicar que la formació no comparteix les prioritats marcades pel govern en els comptes, com tampoc «la manca de transparència i participació en la seva elaboració».\nPel que fa a les propostes dels cupaires, des de la formació aposten per reduir les despeses destinades a personal eventual i grups municipals, fer una aposta clara per les polítiques d'acció social per donar solucions a problemes com l'habitatge o la pobresa energètica; crear una partida per al pla d'acollida; augmentar els recursos per a projectes educatius o preveure noves inversions a Pont Major i l'Esquerra del Ter i més recursos a Torre Gironella i les Pedreres. En l'àmbit econòmic aposten per invertir més en l'economia solidària i sostenible i no tant en la promoció turística.\nAvalen els projectes d'ERC-MES\nPer la seva banda, ERC-MES va anunciar ahir que finalment s'abstindran en l'aprovació dels pressupostos, després que el govern de Madrenas s'hagi compromès a desencallar els projectes de la ciutat que demanaven. A més, la coalició va exigir que aquestes actuacions s'executin aquest any i es constitueixi una comissió de seguiment dels treballs.


Lectures i Escrits 1ESO: de desembre 2011\nPublicat per Marina Mallol a 18:40 4 comentaris:\nJo interpreto aquest vídeo com que aquesta bola és part de l’aroma d’un te.\nAl principi l’aroma està decidida a sortir a experimentar, però quan ho està a punt de fer, pensa en tornar enrere, però finalment no ho fa i continua endavant. Quan per fi ha sortit a l’exterior va pas a pas, experimentant. Va passant per diferents nassos que la oloren i en va sortint. Pel camí es va trobant amb altres olors que l’ajuden a agafar confiança per seguir el seu viatge. Segueix passant per diferents nassos i continua veient com és l’exterior però poc a poc es va cansant, va anant més a poc a poc, amb més desgana i desinterès i quan arriba al seu últim nas dóna per acabat el seu viatge i decideix quedar-se allà.\nAlexandra Rodríguez 1 ESO A\nJo interpreto aquest viatge com si la bola fos l’aroma i es la única que arriba al seu destí. Totes les boles que han estat al costat seu eren companys que intentaven arribar al te per a que no es quedés amarg. I com era la única amb força altres boles li deixaven el pas. Aquelles taques eren petites boles que han intentat anar al te però que en el camí han mort i s’han anat agrupant i es queda mirant a les taques i es queda sorprès . Els seus companys van morir i es van quedar en una taca. La bola va travessant taques i travessa un riu de morts i quan arriba al te es queda satisfet perquè prefereix morir en el te que no pas agrupat en les taques.\nGandhy J. Garcia 1r ESO A\nPublicat per Marina Mallol a 22:27 3 comentaris:\nBreu: text poètic\nIl·lustració de Lizard Queen\nImmersa en els seus llibres llegint les històries que li narraven, la nena deixa volar la imaginació. Al principi indefinida, evolucionant ha passat de tortuga, però en acabar, perfectament desenvolupada, i amb els contorns ben marcats.\nAïllant-la dels altres encerclant-la en el seu món. Demostra que la imaginació no té límits, barreres ni fronteres. Observant com els coloms deixen el niu i s’aventuren cap a una nova vida en aquesta posta del dia.\nLa nena passa la tarda. És una tarda tranquil·la i sense preocupacions.\nLaia Pérez 1r ESO A\nPublicat per Marina Mallol a 12:19 10 comentaris:\nDictat preparat: Diftongs i dièresi\nBenvolguts alumnes, penjo un dictat per preparar, ja per l'any vinent, concretament per dilluns 9 de gener.\nPrepareu-lo a consciència ja que compatibilitzarà com un control de tema.\nCom sempre, per descarregar-lo, cliqueu AQUÍ\nPublicat per Marina Mallol a 16:34 Cap comentari:\nAvui, amb 1r B, hem vist la història d'un equip de petits "molt grans".\nI de la lliçó que ens dóna l'equip petit ens ha nascut una reflexió. A continuació publiquem un dels breus que hem fet.\nAquest vídeo m'ha agradat moltíssim !\nPenso que està molt bé que els nens i nenes tinguin una actitud tan positiva davant la seva situació. A més a més els nens accepten la seva derrota i no els importa guanyar o perdre. Admiro molt que sent tant petits com són afrontin tan bé el seu problema , perquè normalment els nens de la seva edat es resignarien a continuar jugant...\nJo admeto que de vegades sóc mala perdedora, tot i que de vegades em controlo una mica. A mesura que he anat creixent he anat entenent que és una tonteria enfadar-se per un joc.\nJo una vegada em vaig trobar en una situació similar, tot i que no tenia res a veure amb el món dels esports va ser una experiència semblant :\nPublicat per Marina Mallol a 21:47 21 comentaris:\nel camí de la nit anònima\nfent pinzellades de llum d'or\nPublicat per Marina Mallol a 20:10 8 comentaris:\nQuantes maneres de conjugar-los...aquests meravellosos verbs catalans.\nPer fer-vos la tasca menys feixuga penjo un power point introductori sobre el VERB.\nCom sempre, ja ho sabeu, cliqueu Aquí\nPer cert, no deixeu d'estudiar per l'examen\nPublicat per Marina Mallol a 21:16 2 comentaris:\nWORDLE: un nou recurs per fer cartells\nAvui us vull presentar un recurs per crear cartells a partir de paraules.\nEl WORDLE és molt senzill d'utilitzar i el resultat és molt interessant. Pots jugar amb les fonts, les formes i els colors i aconseguir pòsters personalitzats (afegeixo l'enllaç a recursos)\nPublicat per Marina Mallol a 12:18 4 comentaris:


Una tarda a la Devesa de Tor | Joan Ballana\nposted inActes i Invitacions on Dilluns, 15 de febrer de 2010 by Joan Ballana\n← De Major a Garses\nOsonosfera.cat, l´associació. →\nLast reply was Dilluns, 22 de febrer de 2010\nVaya racó de mon!\nView Dissabte, 20 de febrer de 2010\nNo em ficaré en llibres de caballeries, ( o trifulques de partits)ja que d’entrada -t’ho he comentat en més d’una ocasió- crec en la teva sinceritat i honestedat pública. El que si vull remarcar en aquesta avinentesa és la pasta d’escriptor que destil.les en aquest fragment quasi poètic de la teva estada a la Devesa d’Or; lloc per desxifrar o ubicar, doncs ens arriba encriptat iquasi màgic. Allò del “gel del got barallant-se amb el cacaolat….les noies xiuxiuejant… en un ambient barroc ungit d’estils orientals …sota una típica volta catalana dibuixada pel llambregueig de les espelmes”.\nOstres quin lloc tant romàntic i èpic no fa ? . T’agrada el medievalisme i les novel.les costumistes. Fantàstica narració, per aun bloc volgudament informal.Felicitats Joan ¡\nT´agraeixo les paraules però crec que ets tu qui té fusta d´escriptor i no pas jo! A la Devesa hi vaig anar amb un company que no està passant pel seu millor moment però que, com tu i jo, és de conversa fonda i la idoneïtat del lloc hi va acompanyar. Ja t´imagines que parlant de política se´ns va polveritzar el temps..Si mai hi vas, el lloc t´encantarà! Això sí, ves-hi amb temps!Gràcies per opinar i participar.\nView Dimarts, 16 de febrer de 2010\ngràcies nanu i portare la parenta!\nm’ho has fet buscar punyetero!\nView Dilluns, 15 de febrer de 2010\nHas pensat que en la propera legislatura hauràs de anar de bracet del PSC i del teu estimat Burgaya?\nExplicar que vas fer quan estaves al PSC pel país i ha on hi ha constància de les teves intervencions? Sinó es parlar per parlar.\nPer cert que en el tripartit hi havia projecte de país i sinó perquè hi van anar. Segurament pels sous i altres prebendes inconfessables. Això si amb les mans netes.\ncontesta engany replied:\nEngany penso com tu amb lo dels sous pero no de lo den Ballana.Pots llegir bastantas opinions seves aqui.A la premsa local ten sortiran unes quantes mes.En Ballana no te que demostraro ser patriota perque sempre ho ha set,igual que en Portell que en pau descansi.No el coneixes.\nja veig que et va anar bé la Devesa..\ntot plegat 4 dies i quan ja hagin arreglat la jubilació del grup propi a madrid ni s´enrecordaran.Vols dir que l’únic que tu creies no erets tu Joan?Sort que les vas veure venir Joan.


Ruiz Giménez, Vilarromà i Els Àngels, fan vaga contra la LOCE del PP\nTres escoles de Palamós, el Vilarromà, el Ruiz Giménez i l'escola Els Àngels, fan demà dimarts vaga als seus centres per estar en contra de la Llei de Qualitat de l'Ensenyament del Partit Popular. La resta de centres farà classe normalment.Les escoles Ruiz Giménez i Vilarromà, junt amb l'escola Els Àngels són els tres centres de Palamós que demà donen suport a la vaga convocada a tot Espanya adreçada a l'ensenyament no universitari. Diferents col.lectius professionals, els principals sindicats del món de l'ensenyament i alumnes demanen amb la vaga de demà -junt amb d'altres accions prèvies- que el Govern retiri el projecte de Llei de Qualitat de l'Educació, la LOCE, que ha elaborat el Partit Popular.\nLes capitals de província faran demà manifestacions, i a Girona es fa demà a les sis de la tarda.\nEntre algunes de les queixes que planteja el nou model hi ha el qeu es critica com "un esperit essencialment selectiu de l'alumnat", la dotació de més finançament a centres privats amb diners públics, i el fet que no justifica la inversió que es vol fer amb una memòria econòmica. El fet de repetir curs a partir de tres assignatures suspeses, la revàlida, el valor a l'assignatura de Religió són alguns dels arguments en contra de la reforma. Els professionals de l'ensenyament veuen amb preocupació el fet que els alumnes hagin de triar, a edats avançades, l'itinerari curricular que cursaran, quan normalment això mira d'allargar-se al màxim possible.\nEl Govern considera que la nova Llei vol portar l'educació espanyola al mateix nivell que l'europea.\nEls pares dels alumnes de Palamós han rebut una carta on s'indiquen els principals arguments a l'hora de plantejar la vaga, i s'indica finalment que el dret a vaga és lliure, motiu pel qual demà quedaran suspeses les activitats al Vilarromà, Ruiz Giménez i els Àngels. A nivell de Girona, hi ha prevista, a hores d'ara, una participació del 60% del professorat.\n13/01/2003 - El Palamós empata a Sabadell\nEl Palamós va tancar ahir la primera volta de la lliga de Segona Divisió B amb un empat a un gol...\n13/01/2003 - Programació dedicada a Galícia\nRàdio Palamós ha preparat per a aquesta setmana una sèrie de programes dedicats específicament...\n13/01/2003 - Els palamosins ja són aquí després de cinc dies i mig de feina solidària amb Galícia\nCinc tones de xapapote. Això és el què ha aconseguit treure de Laxe el grup de voluntaris de...\n13/01/2003 - Dades meteorològiques de l'última setmana\nAmb les dades facilitades pel nostre company Josep Ribas, els hem preparat el resum climatològic...


Rafel Torres medita deixar la política en acabar el mandat\n15 maig 2021 16:28\nEl batle d’Inca afirma que la reelecció “no figura entre les prioritats”. Mostra un cert malestar amb l’entorn de Bauzá\nAntoni Pol | 14 novembre 2012\nRafel Torres, en el seu despatx de batle d’Inca.\nRafel Torres, el batle d'Inca, podria abandonar la carrera política quan acabi el seu mandat, el juny de 2015. "Presentar-me [a la reelecció], si m'ho demanes avui, no figura en les meves prioritats", afirmà ahir Torres. El també vicepresident del PP apuntà que l'entorn de José Ramón Bauzá hauria pogut influir en la reflexió.\nLa primera vara d'Inca, que avui horabaixa inaugurarà una nova edició del Dijous Bo, insistí a subratllar que ell en cap cas no ha pres la decisió ferma de no ser candidat a les properes eleccions, sinó que simplement "ara no és una prioritat" per a ell. Torres, per tant, no descarta definitivament presentar-se a la reelecció. Atès que mai no s'ha postulat a fer política més enllà del municipi, cal interpretar que l'encara batle abandonaria la política.\nInterrogat sobre els motius que l'han dut a aquesta reflexió, Torres manifesta que "el meu lloc és amb la família, la meva dona i els fills". El batle començà a meditar-hi després que el jutge Castro li aixecàs, divendres passat, la imputació en el cas Over Marketing. "Han estat deu dies difícils [entre la imputació i la desimputació]", reconeixia Torres. Així mateix, cal assenyalar que el primer edil ha comentat a la gent més propera que professionalment no descarta reincorporar-se a l'empresa privada. Fins al juny de 2010, que agafà la batlia d'Inca en exclusiva, Torres va treballar a Camper.\nQuan se li demanà per la seva relació amb José Ramón Bauzá, el batle d'Inca va assegurar que és bona i que el president del PP ha mostrat un tracte càlid amb ell. Entre el dia que el van imputar i el que el desimputaren, Torres ha parlat dues vegades amb Bauzá. "No em va demanar que dimitís i sempre es mostrà càlid i humà amb mi. Em va transmetre comprensió i suport. No li puc fer cap retret", apuntà. Quan dB li preguntà per les relacions amb Javier Fons (cap de gabinet de Bauzá) o Martí Juaneda (un altre home de confiança del president), Torres es va limitar a dir que "les meves percepcions han acabat". Llavors va afegir que "no tenc gens de rancor per ningú". Encara que va evitar pronunciar-s'hi, sembla que aquestes persones no li haurien mostrat el seu suport arran de la imputació i per ventura li haurien reclamat que dimitís. Torres ha fet públic que és partidari de revisar el codi ètic.\nEn cas que l'encara batle certifiqui que no es presenta a la reelecció, Felip Jerez és la persona més ben posicionada per rellevar-lo. Jerez és actualment el primer tinent de batle de l'Ajuntament d'Inca i figura com a candidat a secretari general de l'agrupació local del Partit Popular a l'única llista presentada en el procés per renovar les juntes locals. Divendres, Jerez va ser l'única persona que acompanyà Torres a Lluc, i dijous també l'acompanyà a prestar declaració davant el jutge Castro.\nRafel Torres Gómez va néixer a Inca el 1966. A 18 anys s'afilià al PP, i als 22 fou nomenat president de les NG. Als 29 formà part del primer equip de govern de Pere Rotger, el seu mentor polític. Des del juny de 2010, arran de la dimissió de Rotger, és el batle d'Inca. El maig de l'any passat, les urnes li confirmaren la majoria absoluta, encara que ajustada.\nM'irrita aquest argument foradat de molts polítics quan és refereixen al "perjudici" que pateixen quan son impuitats i després "dessimputats", i han dimitit....cal dir-los, i repetir tantes vegades com faci falta, que NO SON IMPRESCINDIBLES, NO SON IMPRESCINDIBLES, a vegades, ni tan sols necessaris, el que és imprescindible és l'ètica, l'honi radessa , la eficiència i el sentit de servei als ciutadans. Sempre hi ha qui els substituirà.\nI com ja deien a la Roma imperial, la dona del Cesar no tan sols ha de ser honrada, també ho ha de pareixer.\nLa llàstima és que no meditin abans de fer les mangarrufes.\nPer astorat, fa mes de 8 anys\nQue se'n vagi, ja en trobarem de millors i no serà mal de fer. Si l'han desimputat no vol dir que estigui net de culpes ni de molt, o sino que hi feia a Lluc? Donava gràcies perque no li havien trobat massa cosa o per prometre que no ho tornaria fer? Au, venga, que no se'n rigui més de la justicia ni de la gent.\nM'estim més que se presenti i que siguem els ciutadans els qui li diguem que no el volem, que després de tants d'anys del PP a Inca ja n'estam farts! Mem si l'oposició es posa les piles i presenta una opció alternativa amb credibilitat i que faci votera.


Els bitllets d'avió, un 47% més barats en comparació a l'estiu del 2019 ~ EbreDigital.cat\nEls bitllets d’avió, un 47% més barats en comparació a l’estiu del 2019\nACN2021-05-11T17:15:41+02:0011 de maig de 2021|Economia| Catalunya, Terres de l'Ebre|eDreams, estiu 2021, preu bitllets avió, principals destinacions|\nEl preu dels bitllets d’avió ha caigut fins a gairebé la meitat en comparació amb l’estiu prepandèmia del 2019, segons un estudi de l’agència de viatges online eDreams. El preu mitjà dels vols aquest estiu ronda els 150 euros, un 47% més barats que a l’estiu del 2019 (280 euros). En el rànquing dels destins més demandats per les vacances de juny, juliol i agost, les Illes Balears es posicionen com la destinació preferida, seguida de les Illes Canàries. Per ordre de nombre de reserves, el ‘top ten’ de la llista està format per Menorca, Eivissa, Palma, Tenerife, Gran Canària, Lanzarote, Màlaga, Sevilla, Fuerteventura i Santiago de Compostel·la. A diferència d’altres estius, el 100% de destinacions són de l’Estat i no hi ha ciutats europees.\nSegons eDreams, els viatgers espanyols prioritzaran aquest any l’escapada propera davant dels viatges de llarg recorregut, tant en els mesos de juliol i agost (93%) com de setembre i octubre (87%). Respecte al nombre de viatgers per reserva, la xifra es manté pràcticament igual que els últims dos anys, tant en els mesos de juliol i agost com en l’estiu tardà: dues persones per viatge. L’única excepció es va donar l’any passat al juliol i agost, en els quals la xifra pujava a tres persones per reserva. La tendència a la baixa del preu dels bitllets d’avió s’hauria de mantenir els mesos de setembre i octubre, en els quals la despesa per bitllet se situa en 155 euros (uns 5 euros més), mentre que el 2020 i 2019 pujava a 181 i 208 euros, respectivament.\nDe cara a final de temporada (mesos de setembre i octubre), ja hi ha algunes ciutats europees entre els destins més desitjats, com per exemple Roma i París. Tot i això, els principals llocs del llistat encara els segueixen ocupant ciutats espanyoles.\nL’Aqua Roquetes no tancarà finalment\nAturat el reactor de la central nuclear Ascó II per un mal funcionament de l’alternador\nAgbar reafirma la seua posició com una companyia transparent i compromesa amb la societat en una trobada participativa\nEls vins de la DO Terra Alta triomfen entre la crítica i la premsa europea\nBalfegó finalitza la campanya de captura de 2.410 tones de tonyina en sis dies\nLa producció de les empreses ebrenques disminuïx a causa de la pandèmia


Travesses amb patró: Navega amb el Centre de Navegants - Charter amb patró\nTravesses amb patró\nNavega en travessa amb l’Escola de Creuer\nDes del Centre de Navegants t’oferim diverses opcions de travessa per gaudir dels teus dies al mar, adquirir destresa en temes claus de la navegació de creuer i proporcionar l’ambient adient per acumular hores d’experiència. Consulta al calendari les activitats en color blau.\nA la secció Rutes Suggerides trobareu suggeriments de viatges per preparar les vostres travesses i vacances amb patró. Nou !\nAmb l’abonament FENT MILLES pots donar continuïtat al teu aprenentatge durant tot l’any. Navega a bon preu amb un instructor que anirà donant-vos les claus per perfeccionar la vostra tècnica.\nPodeu fer sortides de diferents tipus :\nmaniobra amb embarcació a motor (un i dos motors)\nmaniobra amb catamarà\nmaniobra de spi simètric\nLes condicions per adquirir l’abonament són :\nhaver realitzat una titulació nàutica\nhaver realitzat una prova de nivell\nL’abonament té una caducitat de 6 mesos i permet que porteu un acompanyant en una de les sortides.\nUn estil per cada travessa\nJ-35 ” Jay” un creuer regata\nAquest creuer-regata de J-Boats és ràpid i molt divertit, amb unes prestacions excepcionals en cenyida i portants. El seu calat i el fet de tenir el 40% del seu desplaçament a la quilla, fà que mantingui una bona estabilitat sota les condicions més dures. La seva major està dissenyada per mantenir-se amb millor forma amb vents intensos sense haver de fer un ris.\nPlaces 5-8 persones\nTitulació PEE (PER)\nUn petit salt en eslora però un gran salt en comoditat. Un veler amb bones prestacions i un pla vèlic dividit en major i messana. Equipat amb totes les comoditats per a 4 persones en dues cabines o 6 persones amb dues lliteres al saló. Un veler perfecte per sortides familiars o celebracions. Durant l’estiu tindreu ombra a la seva àmplia banyera i una embarcació auxiliar per a desembarcar.\nEslora 12 metres\nPlaces 4-8 persones\nEls preus son en funció dels dies de travessa i la temporada de l’any.\nConsulteu els avantatges dels nostres abonaments FENT MILLES.\nSeleccioneu la travessa i cliqueu en la icona per saber-ne més.\nGarraf / Maresme / Nocturna\n1 ticket + 40 € pels abonats FENT MILLES\nvàlid per hores de pràctica\nCosta Brava / Delta de l'Ebre\n1 ticket + 60 € pels abonats FENT MILLES\n1 ticket + 210 € pels abonats FENT MILLES


Programes que es jubilen i d'altres que es resisteixen a desaparèixer\nProgrames que es jubilen i d’altres que es resisteixen a desaparèixer\nby Albert Cuesta · Published 5 de January de 2021 · Updated 8 de January de 2021\nEl programari Flash, creat fa 25 anys per Macromedia i que incloïa animacions i funcions interactives en les pàgines web, s’ha jubilat. D’altra banda, l’acord del Brexit amb la Unió Europea ens porta dos exemples inesperats d’aplicacions que ja crèiem que havien desaparegut i algú ha fet reviscolar, encara que sigui sobre el paper.\nDius que Adobe Flash desapareix per fi dels nostres ordinadors.\nLa setmana passada, molts usuaris de Windows van veure a l’engegar-los un missatge avisant-los de que havien deixat de ser compatibles amb el contingut de Flash. Microsoft ha desactivat el funcionament en l’actualització del sistema operatiu i també ho han fet la majoria dels navegadors web.\nPer qui no ho recordi, Flash és un programari creat fa 25 anys per Macromedia i que servia per incloure animacions i funcions interactives en les pàgines web. Després va ser comprat per Adobe i va arribar a ser tan important que fins al 2014 els vídeos de YouTube es reproduien en format Flash. També hi van haver molts jocs creats en Flash, com FarmVille que va arribar a tenir 70 milions d’usaris actius.\nTanmateix, Flash va començar a perdre pistonada l’any 2010, quan Steve Jobs va decidir que els iPhones no serien compatibles amb Flash perquè consumia massa bateria. Des d’aleshores han sortit altres tecnologies més eficients com HTML5 i Flash ha anat fonent-se a negre.\nTot i això, per als nostàlgics molt del contingut creat per a Flash queda preservat en repositoris com Flashpoint, que recull més de 70.000 jocs i 8.000 animacions que es poden continuar fent servir en la nova era post-Flash.\nEn canvi, si Flash ha mort, hi ha altres aplicacions que es resisteixen a fer-ho.\nSi més no, sobre el paper. I mai més ben dit, perquè es tracta de l’acord de fa uns dies per a la sortida definitiva del Regne Unit de l’Unió Europea. A la pàgina 921 del document que formalitza el Brexit hi ha un apartat sobre tecnologies de xifratge que recomana fer servir aplicacions de correu electrònic modernes, com Outlook, Mozilla Mail i Netscape Communicator 4.\nEl problema és que de moderns, res. L’ultima versió de Netscape Communicator va sortir l’any 1997. I si ara la fessis servir, seria vulnerable a tota mena de ciberatacs. De fet, el document també recomana fer servir dos algoritmes de xifratge que fa anys que es van retirar.\nL’explicació és molt senzilla. Sembla que algun funcionari amb poques ganes de treballar ha agafat un reglament europeu de l’any 2008, ha copiat aquest tros de text i l‘ha enganxat al document nou.\nVes a saber quantes lleis i documents oficials fan abús del copiar-i-enganxar.\nPrefereixo no pensar-hi. Fins dijous, Gerard, i que els Reis us portin moltes coses.\nTags: Adobe Flashaplicacions de correuBrexitcatalunya nitcomunitat europeaMacromediaNetscape Communicator 4


Un inici per emmarcar retorna l'alegria a un fort i molt encertat Figueres - Empordà\nUn inici per emmarcar retorna l'alegria a un fort i molt encertat Figueres\nEn només 10 minuts, Èric Vilanova i Tena segellen una victòria incontestable. La seriositat defensiva, clau per a no tenir problemes\njordi bofill 02.11.2018 | 06:30\nÈric Vilanova, en una acció d'arxiu contra el Reus B. ue figueres\nÈric Vilanova, en una acció d'arxiu contra el Reus B.\nDesprés de dues derrotes consecutives, el Figueres necessitava guanyar. I ho va fer, convençut com està que la seva feina és bona malgrat que això no es vegi premiat a la classificació. Gràcies a un inici que va posar dempeus els aficionats presents a Vilatenim, els de Joan Esteva van confirmar una victòria contra la Fundació Esportiva Grama (2-0), tan necessària com buscada. Els gols d'Èric Vilanova, de cap, i Tena, abraçant un rebuig, són un tresor que els posa a la pomada de la taula, ben a tocar de la zona mitjana.\nUna de les premisses que exigia el tècnic del Figueres era sortir amb les revolucions al màxim. Veure com al minut 23 l'avantatge numèric era de dos gols, deixava ben clar que els de l'Alt Empordà havien executat a la perfecció el pla del seu entrenador, feliç de comprovar com la línia de treball es manté inalterable.\nAbans del xiulet final, però, també va tocar patir. El Figueres, ordenat i responsable, va tenir el mèrit de deixar la porteria a zero i evitar ensurts inesperats. Un xut de Marín a la fusta va fer contenir la respiració d'un equip que també va poder sentenciar gràcies a dos contraatacs que Pere Espuña va enviar al pal. Carles Puig i Gelmà, també al segon temps, van tenir la sentència a tocar. Afortunadament, però, no va fer falta que el tercer arribés perquè el Figueres ja s'havia omplert amb tres punts d'oxigen després de sobreviure a un tram de calendari duríssim.


Jean Leon, l'amic de Sinatra que va revolucionar el vi català\tJean Leon, l'amic de Sinatra que va revolucionar el vi català\nAvançament editorial: 'El Gólem' de Gustav Meyrink\tAvançament editorial: 'El Gólem' de Gustav Meyrink\nS'ha mort Bernat Lesfargas, poeta i traductor del català al francès\tS'ha mort Bernat Lesfargas, poeta i traductor del català al francès\nRaül Garrigasait, amb l’obra ‘Els estranys’ guanya el premi Òmnium a la millor novel·la catalana de l’any\tRaül Garrigasait, amb l’obra ‘Els estranys’ guanya el premi Òmnium a la millor novel·la catalana de l’any\nRamon Solsona guanya el Premi Amat-Piniella\tRamon Solsona guanya el Premi Amat-Piniella\nReivindicació i molta literatura a València\tReivindicació i molta literatura a València\nEnric Gomà proposa de fumigar 92 paraules catalanes que contaminen la llengua 'normal'\tEnric Gomà proposa de fumigar 92 paraules catalanes que contaminen la llengua 'normal'\nDeu llibres (i alguna sorpresa) per a saber qui era Pompeu Fabra\tDeu llibres (i alguna sorpresa) per a saber qui era Pompeu Fabra\nQuatre novetats de Feliu Formosa s'endinsen en les seves facetes de poeta, dietarista, home de teatre i traductor\tQuatre novetats de Feliu Formosa s'endinsen en les seves facetes de poeta, dietarista, home de teatre i traductor\nFeliu Formosa diu que l'estat espanyol és una 'dictadura amb censura'\tFeliu Formosa diu que l'estat espanyol és una 'dictadura amb censura'\nÒmnium Cultural ha anunciat que a partir de la pròxima edició, obrirà la possibilitat de publicar el premi Sant Jordi a totes les editorials. El premi Sant Jordi de novel·la inèdita és un dels més ben dotats de les lletres catalanes, amb 60.000 euros, i el més popular. Les noves bases del premi es donaran a conèixer a l’abril. En un comunicat emès per l’entitat s’explica que es convocarà un concurs per triar nova editorial per un periode determinat. Des del 2011 ha estat l’editorial Proa, segell del Grup 62, qui ha editat el premi Sant Jordi, que en la darrera edició va guanyar Joan-Lluís Lluís amb Jo sóc aquell que va matar Franco.\nEntre el sector editorial ha sorprès la proposta, perquè les editorials l’han conegut a través de la premsa, però l’han rebut positivament. Un dels dubtes importants és si les editorials hauran d’assumir el cost de la dotació del premi, fet que invalidaria la participació de la majoria de segells. Fonts d’Òmnium han explicat a VilaWeb que “la redacció de les bases encara no és tancada, però que en cap cas els 60.000 euros del premi seran cap ‘handicap’ perquè cap editorial no s’hi pugui presentar. Aquesta renovació del premi Sant Jordi té la voluntat d’implicar el major nombre d’actors i editorials possibles, perquè volem que sigui un revulsiu per al sector”.\nMontse Ayats, presidenta de l’Associació d’Editors en Llengua Catalana, creu que la dotació de 60.000 euros s’ha de mantenir, “perquè cal que tinguem un premi literari en llengua catalana ben dotat, per poder competir amb els premis en llengua castellana. I esperem que aquesta renovació mantingui la voluntat de difusió i de possibilitats comercials que ha tingut el premi fins ara.” I ha afegit: “Està molt bé que Òmnium reforci aquesta via cívica, cultural i social i aposti per recolzar el món de la literatura.”\nPerò no tots els editors comparteixen el mateix criteri de manteniment de la dotació del premi. Josep Cots, d’Edicions de 1984 i Premi Nacional de Cultura 2017, considera que 60.000 euros és una xifra inflada: “Jo sóc partidari de treure la tendència que hi ha a valorar el diners per sobre del valor literari que han de tenir les obres. I em sembla que els premis que s’haurien d’augmentar són els premis a obra publicada, que el que fan és consolidar els autors i estimular-los perquè continuint escrivint.” Però Cots vol deixar ben clar: “Ara, cal remarcar que Òmnium, que és a punt d’arribar als cent mil socis i, per tant, té la capacitat d’ajudar a dinamitzar el sector i augmentar els lectors, inicii aquest canvi en el panorama dels premis literaris. S’ha d’aplaudir la iniciativa, perquè pot suposar un canvi molt seriós. Això s’ha de dir ben clar.”\nAquest mes de febrer, l’entitat ha dut a terme dues accions en l’àmbit dels premis literaris en llengua catalana, que poden provocar un canvi en la concepció dels premis literaris i també pot ajudar a prestigiar-los i fer-los de més abast. La setmana passada l’entitat va atorgar per primera vegada el premi a la millor novel·la catalana de l’any, que va obtenir l’escriptor Raül Garrigasait per l’obra Els estranys (Edicions de 1984), i ara ha anunciat la renovació del Sant Jordi, trencant el monopoli que el grup Planeta ha tingut fins ara en l’àmbit dels grans premis literaris en català.\nSegons el comunicat publicat: “Òmnium fa un pas més en la projecció del guardó, obrint-lo a tot el sector editorial, d’acord amb les demandes dels actors implicats.” I també: “Òmnium entén que els premis literaris han de ser un revulsiu per a la creació literària, l’edició i el consum en llengua catalana i ha traçat una estratègia per fer-ho realitat. Aquestes dues iniciatives, el Premi Òmnium a la Millor Novel·la i la renovació del Premi Sant Jordi, són els pilars d’una estratègia a mig termini, amb la qual Òmnium busca enfortir el sector, incrementar els lectors i obrir portes a editorials i autors.”


La Inspecció de Treball considera falsos autònoms els repartidors de Glovo i obliga l'empresa a donar-los d'alta\nLa decisió posa seriosos problemes al model de negoci de l'aplicació catalana\nLa inseguretat laboral sobre dues rodes\nBarcelonaLa Inspecció de Treball considera que els repartidors de Glovo són, en realitat, falsos autònoms. És per això que la Inspecció de Treball ha començat a donar-los d'alta al règim general com a treballadors de l'empresa, segons publiquen TV3 i 'El Periódico' citant fonts del ministeri de Treball.\nAquesta decisió posa seriosos problemes al model de negoci de l'exitosa aplicació catalana. Glovo ha reconegut que haver de contractar els repartidors la "perjudicaria enormement". De fet, els auditors de la companyia nascuda a Barcelona també van avisar del "risc" que tenia el model laboral que estava aplicant.\nGlovo cobra fins a un 35% de comissió als restaurants\nLa companyia estava confiada que el seu model era vàlid, ja que les dues primeres sentències existents li havien donat la raó i consideraven que els seus 'riders' no eren treballadors de la companyia. Aquesta setmana, però, una tercera sentència donava per primer cop la raó als que defensen que els repartidors sí que han de formar part de la plantilla de la companyia.\nGlovo, que en tres anys ha sigut capaç de captar 152 milions dels inversors, ha sigut l'aplicació que a Catalunya més ha triomfat en el creixent negoci del repartiment a domicili, principalment de menjar preparat. També hi ha altres companyies, com Deliveroo o UberEats, però aquí no han tingut tant èxit com Glovo, que en el seu últim exercici va multiplicar la facturació per 12 tot i que, com és habitual en les 'start-ups' va seguir perdent diners.\nDe tota manera, el seu model de negoci també ha estat molt a debat, ja que la companyia considera que els repartidors no són treballadors seus i els obliga a cotitzar d'autònoms.\nglovo Inspecció de Treball Laboral


Apartment Velchevi Tsarevo Bulgària - Ofertes d'hotels amb els MILLORS DESCOMPTES EN LÍNIA\nVeure tots els 121 allotjaments a Tsarevo.\n17 Han Asparuh Street, Tsarevo City Center, Tsarevo, Bulgària, 8260 - Veure al mapa\nMés informació sobre Apartment Velchevi\nSi el que està buscant és per un hotel ben situat a Tsarevo, no busqui més enllà de Apartment Velchevi. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Tsarevo. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, servei de despertador, balcó/terrassa, ventilador, aparell de televisió per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Apartment Velchevi la base perfecta per a gaudir de la seva estada a Tsarevo.\nEn arribar, cal abonar un dipòsit de 25 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Posts Tagged ‘comunicats\nDesprés de 14 dies de vaga de fam, en Tomàs continua disposat a seguir endavant amb aquesta nova forma de protesta fins que les autoritats universitàries reconsiderin les seves actuacions i comportaments vers el moviment estudiantil i les seves reivindicacions. Al llarg d’aquests darrers dies, les mostres de suport han impregnat totes les universitats del país, s’han fet visibles a desenes i desenes de poblacions, i diverses organitzacions socials, polítiques i sindicals han emès comunicats defensant aquesta lluita, que té com a objectiu defensar la universitat pública i de qualitat.\n– Comunicats de suport:\nLa Candidatura d’Unitat Popular (CUP) de Berga ha emès un comunicat de suport a en Tomàs on defensa la necessitat que “s’aturi la criminalització que pateixen els estudiants crítics amb l’EEES , la readmissió dels sis estudiants expulsats, la retirada de les sancions imposades als alumnes de la UAB i el compromís de no utilitzar més mesures coactives ni la violència contra el moviment estudiantil“.\nLa Unió Sindical de Treballadors de l’Ensenyament de Catalunya (USTEC-STE’s), la principal organització sindical dels treballadors d’ensenyament de Catalunya, ha emès una nota de suport a la lluita dels universitaris i defensa la unió d’aquesta lluita amb la dels estudiants no-universitaris.\nLa Confederació General del Treball (CGT) de Catalunya ha emès un comunicat on mostra tot el seu suport a les mobilitzacions estudiantils i destaca que “ni la Declaració de Bolonya ni la seva aplicació han estai mai aprovades per cap parlament democràtic“, com a un exemple més dels interessos obscurs que amaga aquesta reforma del sistema universitari.\n– Bloc de seguiment de la vaga de fam\n– La solidaritat arriba als carrers i places de desenes de viles i ciutats dels Països Catalans:\nPancartes a la ciutat d’Amposta Cartell de suport fet per agents polítics del Berguedà\nTall de trànsit a la UAB, el passat 4 de març, contra la criminalització del moviment estudiantil\nPancartes a la ciutat de Vic\nPancartes i pintades al barri de Les Corts de Barcelona\nAvui, dimarts 3 de març, quan en Tomàs Sayes, estudiant de la Universitat Autònoma de Barcelona (UAB), porta 9 dies en vaga de fam, el Sindicat d’Estudiants dels Països Catalans ha volgut denunciar la censura que practiquen les autoritats universitàries vers aquesta protesta, i, en especial, cal denunciar l’actitud del rectorat de la UAB,que està aplicant un fort control a les visites que rep en Tomàs a l’edifici d’estudiants.\n– La Conselleria d’Innovació, Universitats i Empresa, capitanejada pel senyor Josep Huguet, continua amb el silenci absolut que ha practicat durant aquests darrers mesos davant de les protestes estudiantils, i continua amb implicació zero respecte el conflicte universitari.\n– El Comissionat d’Universitats, amb la senyora Blanca Palmada al capdavant, no ha mogut un dit, i continua apostant per la Taula Nacional per la Universitat Pública, encara que s’ha demostrat que és un mecanisme inadequat per a resoldre el conflicte universitari, ja que no va a l’arrel de les protestes estudiantils.\n– L’ACUP, organisme que agrupa al conjunt dels rectors de les universitats públiques catalanes, no ha mostrat cap posicionament respecte la vaga de fam, i, per tant, dóna suport implícit a les actuacions del rectorat de la UAB.\nCerdanyola del Vallès, 3 de març de 2009


Marc Gasol crea un equip de 3x3 i nomena Xavier Gasau nou director general - Diari de Girona\nMarc Gasol crea un equip de 3x3 i nomena Xavier Gasau nou director general\nEl president del Bàsquet Girona continua potenciant el projecte del club de Fontajau\nredacció 23.06.2020 | 17:36\nUn equip de 3x3 professional jugant amb el nom i la samarreta del Bàsquet Girona. Aquesta és la nova iniciativa de Marc Gasol que, després d'estar a la nevera un temps pel coronavirus, veurà la llum dijous a Platja d'Aro en un acte on el Bàsquet Girona presentarà el primer equip de 3x3 vinculat a un club d'elit.\nNo serà un equip format de nou i, de fet, el Girona de 3x3 serà molt semblant amb el que ha vingut sent la selecció espanyola de la modalitat en els últims anys amb Jaume Comas d'entrenador i jugadors com Àlex Llorca, Nacho Martín, Sergi Pino, Xavi Guirao, Javi Vega, Sergio De la Fuente... Alguns d'aquests jugadors (Llorca, Martín i Pino) ja han participat en entrenaments recents amb Marc Gasol, Gerard Sevillano del Bàsquet Girona o el gironí Yankuba Sima.\nAquest estiu, el circuit de 3x3 estatal tindrà menys proves de les que va tenir en anys anteriors però la idea de Gasol i dels responsables del Bàsquet Girona és que l'equip també participi en tornejos 3x3 d'àmbit internacional. La presentació del projecte de l'equip de 3x3 del Bàsquet Girona serà dijous al migdia (12.00) a la sala d'actes de l'ajuntament de Platja d'Aro.\nXavier Gasau, nou director general\nVinculat al consell assessor del club, i implicat en l'esport gironí des de fa anys, l'assessor financer Xavier Gasau és el nou director general del Bàsquet Girona. «L'objectiu del club és créixer tant a nivell social com econòmic, és un projecte del territori i volem augmentar els socis arreu de la província col·laborant amb empreses i institucions», explica Gasau que té clar que el seu "repte principal és aconseguir la sostenibilitat econòmica d'una entitat amb uns valors únics en el món de l'esport"\n«M'havia guanyat el dret a seguir, però el director esportiu no em vol».


La invasió imperialista d'Ucraïna per part de Rússia i l'escalada militarista de l'imperialisme estatunidenc, l'OTAN i la UE han suposat un aprofundiment en la política d'unitat nacional tant a Catalunya com a l'Estat espanyol. Així s'ha escenificat en l'aplaudiment unànime a Zelenski en el Congrés dels Diputats, des de Vox i el PP fins a UP, ERC i EH Bildu, amb l'única excepció dels diputats de la CUP i el BNG.\nEl seu reflex pràctic és el nou pla presentat per Pedro Sánchez per a enfrontar la greu crisi econòmica que s'albira en l'horitzó, que ha comptat immediatament amb el suport de Junts i ERC, i que suposarà una pluja de 16.000 milions d'euros per a l’Ibex35 i els grans empresaris. Més enllà d'alguns matisos, el gruix de l'esquerra parlamentària, UP, ERC i EH Bildu, tornen a tancar files amb el PSOE per a garantir els interessos del gran capital.\nEl Govern ERC-Junts aplica aquestes mateixes mesures que exigeixen la patronal catalana i espanyola, convertint-se a més en un pilar de la pau social i l'estabilitat institucional del règim del 78. D'aquí els seus cada cop més freqüents acords amb el PSC: celebració dels Jocs Olímpics d'Hivern, reforma de la Llei de Política Lingüística, possible revisió del dèficit i modificació dels Pressupostos de la Generalitat per a ajustar-los a la nova situació generada per la guerra, etc. Una política que implica la renúncia a la lluita pel dret a l’autodeterminació, l'amnistia i la República.\nEl Govern i ERC no tenen cap problema en arribar a acords amb la patronal, el PSC o el govern de Pedro Sánchez, però sí quan es tracta de les i els professors i els estudiants en lluita contra les retallades i en defensa d'una escola en català. Aquesta política de pau social, fomentada pel govern PSOE-UP i pel Govern de la Generalitat i que compta amb la plena col·laboració dels dirigents de CCOO i UGT, asfalta el terreny a la reacció i l'extrema dreta.\nProu retallades a l’educació pública i a la llengua. Cambray dimissió!\nLes històriques vagues i mobilitzacions del professorat, sense precedents en els últims 10 anys, tenen causes molt profundes. El Govern manté les mateixes polítiques privatitzadores i de retallades aplicades durant dècades per l’antiga dreta de CiU: infrafinançament de l’educació pública catalana; ràtios i taxes elevades, falta de professores i precarietat laboral, amb més del 40% d’interines, gestió penosa de la Covid amb dos terços de substitucions sense cobrir...\nI les mateixes polítiques respecte de la greu situació de la sanitat i altres serveis públics, els desnonaments –Catalunya és la Comunitat on més s'executen–, la precarietat laboral i el tancament d'empreses –com va ocórrer amb Nissan–, o el creixement exponencial de la pobresa i les cues de la fam. Xacres causants de l'enorme rebel·lió social viscuda a Catalunya des del Moviment 15M del 2011, i que va tenir el seu punt àlgid amb l'aixecament de l'1 d'Octubre del 2017 i la lluita per la República.\nLa lluita del professorat ha demostrat de nou la ràbia acumulada i l'enorme força de la classe treballadora en marxa. Ha estat un moviment des de baix, amb milers de docents organitzant la vaga als centres d'estudi, piquets informatius i talls de carretera, desbordant completament els dirigents sindicals. De fet, molts d'aquests dirigents apostaven per aconseguir un acord de mínims amb Conselleria que justifiqués la desconvocatòria de la vaga. Però la negativa de Cambray a fer cap concessió substancial i el seu insultant menyspreu públic al professorat han alimentat la lluita.\nAquestes mobilitzacions van obrir una greu crisi en el Govern. La lluita contra les retallades i per una educació pública de qualitat s’entrellaçà amb la defensa del català i del model d’immersió lingüística. Però no només no s'han escoltat les legítimes reivindicacions del professorat, sinó que davant l’antidemocràtica sentència del TSJC que imposa un 25% de castellà a les escoles, el Govern ha tornat a ajupir el cap.\n"Les històriques vagues del professorat han estat organitzades des de baix, desbordant els dirigents sindicals i sacsejant amb força el Govern. La lluita dels docents mostra la força de la classe treballadora en marxa"\nMés enllà de la xerrameca, aquest Govern no només ha donat l'esquena a la mobilització popular de l’1-O i a la lluita per l'amnistia i la República, sinó que ha restablert ponts amb l’Estat, atorgant un baló d’oxigen al règim del 78, i normalitzat la seva repressió més salvatge.\nNo és casualitat que l'aprovació de la reforma de la Llei de Política Lingüística s'hagi produït en aquest context, i que a més hagi estat acordada amb el PSC i els Comuns. Intenten vendre-ho com una hàbil argúcia parlamentària que evitarà l’aplicació de la sentència del TSJC, però la realitat és que aquesta reforma obre la porta a posar fi al model d’immersió lingüística, permetent que el castellà sigui llengua vehicular a l’ensenyament, i suposa un acatament de facto de la sentència.\nSi la dreta espanyolista i els tribunals franquistes han pogut actuar com ho han fet fins ara, per què serà diferent en aquesta ocasió? Per què no utilitzaran les escletxes que els deixa aquesta reforma per a continuar atacant el català i el model d’immersió lingüística?\nAquesta lluita i la seva combativitat, amb sis dies de vaga, i la seva massivitat, esdevingué un punt de referència per a centenars de milers de treballadors i treballadores, com la vaga del metall de Cadis de fa uns mesos o la recent rebel·lió dels transportistes. El seu potencial per a estendre's, plantejant que els problemes de l'educació són els de la sanitat i la resta de serveis públics, i posant sobre la taula una vaga general del sector públic a Catalunya, és clar. Però tant els dirigents sindicals de CCOO i UGT com gran part de l'esquerra parlamentària rebutgen aquest escenari, i a més treballen insistentment per la pau social i la desmobilització tant a Catalunya com a la resta de l'Estat.\nEl pla anticrisi de Sánchez: un nou regal per a l'Ibex35 i les grans empreses\nMalgrat la propaganda, el pla anticrisi anunciat per Sánchez en una reunió amb empresaris de l’Ibex suposa una nova pluja de milions per als grans empresaris, amb dues o tres mesures demagògiques amb les que pretenen donar un vernís “social” al que és un nou paquet de rescat en benefici del gran capital.\nNo obstant, formacions com UP, Més País, ERC i EH Bildu, com ja van fer durant la pandèmia, no han dubtat a donar-hi suport, assenyalant que encara que és “insuficient... va en la bona direcció”. Això dóna una cobertura d'esquerres a un pla en profit de la patronal que acabarem pagant les i els treballadors.\n"El "pla anticrisi" de Sánchez és un nou paquet de rescat en benefici del gran capital amb dues mesures demagògiques amb les que pretenen donar un vernís social a aquesta nova pluja de milions per als empresaris"\nAssistim ja a una situació crítica, on la inflació està enfonsant els salaris i condicions de vida de milions de famílies. L’escalada inflacionista, encara que s'ha vist agreujada per la guerra, ni és nova ni és conseqüència d'aquesta, sinó de la decisió dels grans monopolis capitalistes d'incrementar els seus guanys mitjançant l'acaparament i l'especulació.\nEl 2021 l’Ibex35 ha aconseguit beneficis històrics: més de 64.000 milions d’euros. Les 25 principals petrolieres del món, 187.000 milions, i les elèctriques de la UE més de 200.000. L'electricitat, el gas i els combustibles porten mesos pels núvols, però el govern central es nega a tocar els ingents beneficis dels monopolis energètics. I el mateix amb el preu dels aliments. Totes les guerres sota el capitalisme són un gran negoci i aquesta guerra no és una excepció.\nLa famosa reducció de 20 cèntims en el preu del combustible no arriba ni a la meitat de la pujada que han sofert els consumidors, i quedarà en res davant d’un major increment dels preus. D’aquests 20 cèntims, només 5 els hauran de posar les tres petrolieres més importants: BP, Repsol i Cepsa. És a dir, que l’Estat, o sigui, tots i totes, assumim indirectament aquesta nova despesa (1.500 milions d’euros) per a evitar tocar els estratosfèrics beneficis d’aquestes multinacionals!\nCom durant la crisi financera del 2008 i la pandèmia, els més de 16.000 milions d’euros contemplats com a ajudes als diferents sectors econòmics acabaran principalment en mans dels grans capitalistes: 500 milions a la indústria electrointensiva, compensant en un 80% els peatges elèctrics; 450 milions per a les grans empreses del transport... En total, parlem de 6.000 milions d'ajudes directes i reduccions d'impostos als empresaris i 10.000 milions destinats a crèdits ICO, avalats per l'Estat, que tornaran a ser una font de negoci per als grans bancs encarregats de la seva gestió.\nA més, cal afegir el nou increment de 2.000 milions d’euros en despesa militar, que se suma a la pujada del 7,5% dels PGE del 2022, aprovats també per ERC. Una prova de què la deriva militarista del govern PSOE-UP és anterior a l’esclat del conflicte a Ucraïna.\nTotes aquestes despeses colpejaran unes finances públiques que ja estaven en una situació crítica. El dèficit públic va acabar l'any passat en un 7,3% i el deute públic va ascendir a un 121,8% del PIB. Com va ocórrer durant la crisi financera del 2008, els rescats i ajudes a la banca i a les grans empreses, i ara les despeses militars, els acabem pagant els treballadors i les treballadores.\nUn nou “escut social”? Prou mentides!\nA canvi de què acceptem aquesta orgia de subvencions als capitalistes ens ofereixen algunes mesures socials manifestament insuficients, i que no resolen cap dels problemes que patim les famílies obreres. La direcció d’UP torna a parlar d’“escut social” per a adornar i encobrir els plans del govern, i ERC i Bildu se sumen plantejant només que aquestes tímides mesures s’estenguin més enllà dels únicament tres mesos previstos.\nEl límit del 2% a les pujades dels lloguers no frenarà l’augment de preus. El fracàs de les tíbies mesures del govern i l’esquerra parlamentària posa de manifest que l'única solució és l'expropiació dels habitatges en mans de bancs, fons voltor i grans immobiliàries, i la constitució d'un gran parc d'habitatge públic llogat a preus assumibles.\n"La direcció d’UP torna a parlar d’“escut social” per a adornar i encobrir els plans del govern, i ERC i Bildu s'hi sumen"\nL’augment del 15% de l’Ingrés Mínim Vital fins als 565 euros és una burla a la població més desprotegida, més tenint en compte que l’IMV no arriba a moltes persones que ho necessiten. Només un 43% dels 3,3 milions de persones que sofreixen greus mancances materials a l'Estat espanyol han rebut alguna ajuda d'emergència social. Però fins i tot és pitjor a Catalunya, on el 95% de les persones en situació de pobresa són excloses de l’IMV, i només el 12% de les persones vulnerables reben la Renda Garantida de Ciutadania (l'equivalent a l’IMV gestionat pel Govern).\nFinalment, el bo elèctric arribarà en el millor dels casos a 1,9 milions de llars, quelcom totalment insuficient quan són 13 milions les persones que pateixen pobresa energètica. Això sí, els beneficis de Naturgy, Endesa i Iberdrola l’any passat superaren els 7.000 milions. Un veritable escut social acabaria amb aquests guanys parasitaris nacionalitzant el monopoli elèctric i assegurant el subministrament d'energia gratuïta o a un preu assequible.\nEls dirigents d’ERC i EH Bildu aprofundeixen en la seva postura d’unitat nacional, després de la lamentable iniciativa parlamentària pro OTAN signada per totes les forces de l’esquerra parlamentària amb Vox i PP!, contra la invasió imperialista russa a Ucraïna. Només la CUP es va oposar a aquest acord de la infàmia denunciant la responsabilitat de l’OTAN en l’actual conflicte bèl·lic i el caràcter reaccionari d’aquesta guerra per part d’ambdues bandes.\nNomés una mobilització contundent als carrers evitarà que paguem aquesta nova crisi\nEl govern central és conscient del profund malestar social. Confien en què el temor a un avanç de l'extrema dreta i la col·laboració de CCOO i UGT en el manteniment de la pau social els permetin tirar endavant aquest pla de rescat per als rics amb una reduïda resposta als carrers. Aquesta mateixa política és la que han fet seva els dirigents d’ERC.\nNo obstant, el descrèdit del govern central i d’UP va en augment, com succeeix amb el Govern, i una situació que cada cop pressiona més durament les famílies obreres redueix el marge per a poder mantenir la pau social.\n"Les comunistes revolucionàries diem: a baix la pau social, recuperem la lluita als carrers, lluitem pel socialisme!"\nEls capitalistes, per boca de Sánchez, ens demanen fer “sacrificis”, i es basen en els dirigents de CCOO i UGT per a fer un “pacte de rendes” i actualitzar salaris per sota de la inflació. No podem permetre que ens facin pagar la seva crisi!\nNo hi ha solució per a la classe treballadora i el jovent en aquest sistema. L'única via per a revertir la catàstrofe social a la que ens condemna el capitalisme i el militarisme és l'organització i la mobilització revolucionària de masses.\nLes comunistes revolucionàries diem: a baix la pau social, recuperem la lluita als carrers! És l’hora d’aixecar el programa del socialisme per a unir la lluita contra la guerra imperialista i per una genuïna pau entre pobles amb la defensa de l’educació pública i la llengua catalana, el dret a un habitatge, una sanitat i serveis públics de qualitat, un lloc de treball digne, i amb la lluita contra la monarquia i el règim del 78. Només acabant amb el poder de les grans multinacionals i conquerint la república catalana socialista i internacionalista podrem aconseguir l’alliberament social i nacional.\nEstem construint una esquerra combativa, de classe i internacionalista. Uneix-te a nosaltres!


Un arcobaleno a San Pietro Roma Itàlia - Ofertes d'hotels amb els MILLORS DESCOMPTES EN LÍNIA\nUn arcobaleno a San Pietro\nVia Filippo Maria Renazzi,13, Aurelio i Monteverde, Roma, Itàlia, 00165 - Veure al mapa\n"Location, near the Cornelia station entrnce however in quiet..."\nAl visitar Roma, vosté es sentirà com a casa a Un arcobaleno a San Pietro, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Roma. L'hotel ofereix accés a una gran gama de serveis, inclosos Wi-Fi gratuït en totes les habitacions, habitació familiar.\nGaudiu de les comoditats d'alta gama com ara aire condicionat, calefacció, escriptori, ventilador, aparell de televisió LCD/pantalla de plasma per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Un arcobaleno a San Pietro és la vostra destinació si buscau allotjament de qualitat a Roma.\nTots els tipus de viatgers (9) Parelles (1) Famílies amb infants petits (2) Famílies amb infants grans (5) Grups (1)


Presentació de l’Informe sobre la Llibertat Religiosa en el món El dijous 28 de març Mons. Saiz Meneses ha presidit a la Sala Capitular de la Catedral l’acte de presentació sobre la llibertat religiosa en el món, que realitza cada any la fundació pontifícia Ajuda a l’Església Necessitada, el delegat de la qual a Terrassa és el Sr. Giorgio Chevallard. L’informe de l’any 2018 analitza la llibertat religiosa a 191 païssos del món segons Marta Garcia, que ha col.laborat en l’elaboració de l’informe. El 61% de la població del món viu en païssos on es vulnera el dret religiós, ja sigui per persecució o discriminació. El cristianisme és la religió més perseguida. http://bisbat.semicinternet.com/ca/actualitat/noticies/presentacio-de-l2019informe-sobre-la-llibertat-religiosa-en-el-mon http://bisbat.semicinternet.com/ca/actualitat/noticies/presentacio-de-l2019informe-sobre-la-llibertat-religiosa-en-el-mon/@@download/image/informe_persecucio_religiosa.JPG


Xavier Patón, gerent del districte\nQuedem amb el Xavier Patón a la seu del districte. Aviat farà un any que és el gerent, és a dir, la persona amb perfil tècnic que acompanya al regidor i al govern municipal. Només farà un any però per la conversa i el domini del territori sembla que en són més.\nPatón va néixer al Raval ara farà 50 anys. Un cop casat va marxar del barri, però molt a propet: viu ara a Sant Antoni. Quan li pregunto quina vinculació té amb el nostre districte, m’explica que recorda de petit com venia a jugar a vòlei a l’escola Aula o bé a l’Hispà Francès. Més enllà d’això, va ser Daniel Mòdol, antic regidor del districte, que li va demanar que ocupés el càrrec un cop l’exgerent, l’Amàlia Ganga, es va jubilar. Patón diu d’ella que va fer una feina “maquíssima i molt ben feta”.\nVas començar estudiant Hispàniques i ara ets gerent del districte…\nSí, la veritat és que jo sempre havia volgut estudiar Ciències Polítiques, però quan vaig acabar el COU aquest grau només es podia fer a Madrid. Per raons personals i de circumstàncies econòmiques no m’ho podia plantejar i l’altra cosa que m’agradava era la literatura així que vaig fer Hispàniques. Però quan vaig acabar, començava Ciències Polítiques a la Universitat Autònoma. Treballant a temps parcial a TMB em vaig poder pagar doncs aquesta segona carrera que m’agradava.\nCom va anar l’experiència a TMB?\nVaig estar treballant allà amb diferents càrrecs i en diferents etapes. Allà mateix em van comentar que potser, pel meu perfil, m’interessaria fer un màster en Gestió Pública. El vaig gaudir molt i quan vaig acabar va començar la meva primera etapa a l’Ajuntament (2006), a Urbanisme, portant temes de participació. El 2008, em vaig encarregar també de la comunicació del departament fins al 2011. Després vaig tornar a TMB i fins a l’any passat, que em van venir a buscar per la gerència.\nCom et van proposar el lloc?\nJo havia treballat amb el Dani Mòdol a urbanisme. Em va dir que necessitava una persona i em va sobtar, perquè en aquell moment jo m’estava encarregant de temes de màrqueting a TMB. Però com sóc una mica tastaolletes vaig dir que sí. I estic molt agraït amb què em donés aquesta oportunitat.\nQuan aterres aquí, per tant, comences a conèixer una cosa totalment nova per a tu.\nSí, havia tocat alguns temes del barri des d’Urbanisme però m’havia de posar al dia. Vaig acceptar el càrrec perquè vaig decidir que tot i que no seria fàcil a mi m’agradava conèixer altres realitats. Un any després tinc la sensació que encara que no sigui un coneixement del 100%, tinc un coneixement força alt del districte i de la seva heterogeneïtat. He gaudit i caminat molt, m’he deixat algunes sabates pel districte, però estic molt i molt content d’estar aquí.\nEntres a una feina nova i a més et trobes després amb un canvi del regidor Mòdol per Jaume Asens.\nSí, però tot i que va ser Mòdol que em va oferir aquesta feina, Asens des del moment 0 em va deixar clar que jo tenia la seva confiança i en tot moment he vist que la tinc. Fins al dia d’avui la feina ha funcionat molt bé i estic content perquè sí que és veritat que el primer moment sempre tens el dubte però per part dels dos regidors ha anat i està anant molt bé.\nQuina és la teva tasca aquí?\nNosaltres donem suport tècnic als polítics en tots els temes que necessiten. Després totes les entitats quan tenen un problema concret sobre aquests temes intenten que ens veiem i nosaltres no fem seguiment polític sinó que estem en les qüestions i àmbits tècnics que toquen, al servei de la vessant política. Amb totes les entitats el tracte és excel·lent. La rebuda va ser molt bona i a vegades et sents en deute perquè són moltes les peticions i no tot és possible retornar-ho. Jo a nivell personal tinc aquesta sensació i al final intentes ser molt clar i transparent amb totes les entitats. On veiem que no podem arribar jo sóc del parer que sempre és millor dir-ho clar i per tant no prometre allò que no serem capaços de complir. Crec que l’equip de govern és de la mateixa opinió.\nI en què inverteixes més temps?\nInvertim molt temps en coordinació interna dins de la mateixa casa del districte i molt en paral·lel situaria el tema administratiu que és tot aquell que no veu el ciutadà.\nCal que el transport públic\ns’adapti més a la demanda.\nEl bus de barri no és la solució.\nAprofitant que véns d’un àmbit com és el de TMB, aquí hi ha una reclamació històrica que demana un bus de barri, especialment a la zona de Galvany. De moment és un projecte que no s’està executant, quina és la teva opinió sobre com solucionar el problema que tenen aquests veïns de Sant Gervasi referent a la mobilitat?\nJo crec que ens hem de repensar tot el sistema. La solució implica donar un pas més enllà i plantejar solucions adaptades a la demanda. És a dir, que no fem un bus que fa un recorregut estricte sinó que nosaltres com a ciutadans plantegem molts possibles recorreguts i sigui doncs un sistema que des de l’esfera pública ens doni solucions adaptades a les nostres necessitats. Sincerament, crec que no arribarem a donar solució a totes les necessitats de bus de barri que hi ha a la ciutat.\nI com ho faries?\nAvui en dia amb les noves tecnologies seria senzill. Podríem fer un sistema on un veí digui que demà a les 10 del matí ha d’anar d’un lloc a un altre, de manera que el transport s’acosti a aquesta hora el més a prop possible i faci la ruta. Així seria molt adaptat a la demanda, perquè si no després el bus de barri queda buit a unes hores i a altres està massa ple. Fent-ho sota demanda seria aprofitar totalment els recursos. Així doncs podria ser un vehicle de 5 persones, de 15 o de 50, depenent de la demanda real.\nToni Molist 3 de maig de 2018 At 9:15\nGràcies Carme per treure el Bus de Barri.\nCom el bus de barri no és la solució, a Galvany i el Farró seguim sense el servei públic per arribar a un altre servei públic bàsic; la sanitat. El temps passa rumiant solucions noves i imaginatives, però avui i cada dia, gent amb dificultats dels nostres barris pateixen per la manca d’un servei.\nQue no sembli que un tècnic justifica públicament la negligència d’un govern.